***The Help*** é unha novela da escritora norteamericana Kathryn Stockett, publicada en 2009. Trata da vida de empregadas domésticas afroamericanas que traballan en casas de brancos en Jackson (Mississippi) a comezos da década de 1960, aínda que sen ser un libro histórico.

A novela é a primeira de Stockett. A escritora tardou cinco anos en finalizar o libro, que foi rexeitada por polo menos 45 axentes literarios. Foi escrito por Kathryn como homenaxe a Demetrie, a empregada negra que a coidou de nena. *The Help* foi publicada en 35 países, e en xeral ten recibido críticas favorábeis.

Trama
-----

A novela comeza narrada en primeira persoa por tres mulleres: Aibileen, Minny e Skeeter. Aibileen é unha criada afroamericana que limpa casas e coida os nenos de varias familias de brancos. O seu primeiro traballo desde que o seu fillo de 24 anos, Treelore, morrese nun accidente laboral é atender o fogar dos Leefolt e coidar da súa filla pequena, Mae Mobley. Minny é a amiga de Aibileen que frecuentemente conta aos seus xefes o que pensa deles, polo que foi despedida de dezanove traballos. A xefa máis recente de Minny era Mrs. Walters, nai de Hilly Holbrook. Hilly é a líder social da comunidade e cabeza da Junior League.

Eugenia "Skeeter" Phelan é a filla dunha prominente familia de brancos cuxa granxa de algodón dá emprego a moitos afroamericanos nos campos, e tamén no fogar. Skeeter acaba de terminar a universidade e volve a casa co soño de converterse nunha escritora. O soño da súa nai é que Skeeter case. Skeeter frecuentemente pregúntase pola desaparición de Constantine, a criada que a viu crecer. Esta estivera escribindo a Skeeter mentres estaba na universidade e na súa última carta prometíalle unha sorpresa cando volvese. A familia de Skeeter cóntalle que Constantine dimitiu e que fora vivir cos seus parentes a Chicago. Skeeter non cre que Constantine os deixase e intenta descubrir o que pasou, mais ninguén quere falar do tema.

A vida que levaba Constantine mentres axudaba á familia Phelan leva a Skeeter a decatarse de que ás súas amigas criadas non son tratadas como as empregadas brancas. Decide (coa axuda dunha editorial) que quere revelar a verdade sobre ser unha criada de cor en Mississippi. Skeeter empeza a comunicarse coas criadas e a gañar a súa confianza. Os perigos de escribir un libro sobre afroamericanos no Sur a comezos da década de 1960 penden sobre as tres mulleres.

Adaptación cinematográfica
--------------------------

*Artigo principal**:* The Help (filme).
En decembro de 2009, a *Variety* informaba de que Chris Columbus, Michael Barnathan e Michael Radcliffe producirían unha película de *The Help*. O 13 de outubro de 2010, a DreamWorks divulgaba a previsión da data de estrea do filme: 12 de agosto de 2011.

Notas
-----

1. ↑  "The maid's tale: Kathryn Stockett examines slavery and racism in America's Deep South". *The Telegraph*. 16-07-2009. Consultado o 4-11-2011.
2. ↑  Boscov, Isabela (24-11-2010). "Cansei, madame". Veja (en portugués) (2192). Arquivado dende o orixinal o 31-12-2012. Consultado o 4-11-2011.
3. ↑  "With book sales still strong, 'The Help' will begin filming". *The Christian Science Monitor*. 14-05-2010. Consultado o 4-11-2011.
4. ↑  "Racial Insults and Quiet Bravery in 1960s Mississippi". *The New York Times*. 18-02-2009. Consultado o 4-01-2011.
5. ↑  "Segregation tale describes bond of women". *Atlanta Journal-Constitution*. 01-02-2009. Arquivado dende o orixinal o 10-05-2010. Consultado o 4-11-2011.
6. ↑  "Kathryn Stockett's 'The Help' is the hot book this summer". *USA Today*. 31-07-2009. Consultado o 4-11-2011.
7. ↑  "LA Times bestsellers: Books hit the beach". *Los Angeles Times*. 27-05-2010. Consultado o 4-11-2011.
8. ↑  "Chris Columbus fast-tracks 'Help'". *Variety*. 15-12-2009. Arquivado dende o orixinal o 17-01-2012. Consultado o 4-11-2011.
9. ↑  "DreamWorks Sets New 2011 Dates". *ComingSoon.net*. 13-10-2010. Arquivado dende o orixinal o 29-11-2011. Consultado o 4-11-2011.

|  |  |
| --- | --- |
| Control de autoridades | 
* Wd: Q461303
* ISBN: 978-4-08-760641-6
* LibraryThing: 8019757
* OCLC: 233548220
* OL: OL16990642M

 |